Musta tuuli

Musta tuuli (Black Wind, 2004) on Clive Cusslerin kirjoittama jännitysromaani.

Juoni

Japani joulukuussa 1944. Vesitasoja kuljettamaan pystyvään sukellusvene I-403 saa lastikseen salaperäisiä Makaze -pommeja joita valvomaan tulee pahamaineisen yksikkö 731:n lääkintäupseeri;kyseessä ovat syanidilla ja isorokolla ladatut biologiset aseet joita on tarkoitus pudottaa Amerikan länsirannikon kaupunkeihin.
Hanke epäonnistuu: kaksi kalastajavenettä havaitsee sukellusveneen sen tehdessä hidasta ja hankalaa vesitasojen kokoamistyötä ja amerikkalainen hävittäjä USS Theodore Knight upottaa sukellusveneen puskemalla.  
Tartuntapommit katoavat mereen.
Aleutit toukokuu 2007. Kaksi säähavainnoitsijaa ja heidän koiransa kuolevat asemallaan yllättäen; Dirk Pitt jr. löytää heidät ja suuren määrän kuolleita eläimiä.  Kauempana sääasemalta ollut teltoissa majaileva hylkeidentutkijoiden joukko pelastetaan ja samalla tarinaan tulee mukaan  eläinlääkäri ja tutkija Sarah; hänen ja Dirk jr:n välille kehittyykin suhde.  
Dirk ja apulainen ammutaan alas erään hämäräperäisen troolarin toimesta; he selviävät kolhuilla joskin pian jälkeen osoittautuu että yksi hyljetutkijoista sairastuu jo hävinneeksi luultuun isorokkoon. 
Tokiossa tapahtuu kolmekin omituista salamurhaa; Dirk haistaa pahaa ja käy sukeltamassa paikassa johon oli raportin mukaan upotettu japanilainen sukellusvene; hylky löytyy ja sen sisältä paljastuu omituista: posliinikuorisia lentopommeja joiden jäänteistä löytyy syanidia - ja nykyaikainen sukeltajankello. 
Pommit ovat etupäässä hajonneet mutta vaikuttaa siltä että yksi puuttuu ja on ilmeisesti nostettu.
Hiram Yeagerin tekoäly Max selvittää posliinikuoren salaisuuden: sitä käytettiin biologisissa pommeissa koska sitä käyttäen ei kehittynyt kuumuutta joka olisi tappanut organismit.  
Sukellusveneen tutkinta hälyttää tarinan roistot ja Dirk onkin merkitty. 
Dirk saa salamurhaajia peräänsä mutta onnistuu karistamaan nämä huimassa kilpa-ajossa jossa viholliset ajavat lopulta mereen.
Dirkin juuri ostama loistoauto romuttuu pahoin ja Sarah katkaisee jalkansa huimassa kolarissa takaa-ajon loppusuoralla.   
Toisen murhaajan taskusta löytyy ihailijakuva japanilaisesta terroristijohtajasta mutta se onkin tosiasiassa tarkoituksella jätetty väärä johtolanka joka vie virallisen tutkinnan aivan hakoteille: oikea syyllinen on Pohjois-Korean hallinto eikä japanilaiset kommunistiterroristit joihin kuva viittaa.
Etelä-Koreassa sattuu erittäin ruma seksuaalishenkinen lapsenmurha johon on lavastettu syylliseksi amerikkalainen sotilas; tarkoitus on lietsoa vihaa jotta amerikkalaiset sotilaat äänestettäisiin parlamentissa pois maasta - ja sitä Pohjois-Korea erityisesti haluaa.   
Dirk ja Summer sukeltavat pienoissukellusveneellä toiseen löytämäänsä japanilaisalukseen ja nostavat sieltä täyden erän biologisia pommeja - mutta outo japanilaisalus kaappaa heidät; NUMAn tutkimusalus upotetaan miehistö ruumaan lukittuna ja pienoissukellusvene kaapataan; Dirk ja Summer vangitaan hyökänneeseen alukseen; tosin Dirk onnistuu avaamaan erään ruuman luukuista kun Summer tapojensa vastaisesti alkaa keikistellä kaappajien edessä - ja lyö päin kasvoja erästä riettaimmin irvistellyttä syyttäen tätä raiskausyrityksestä - tulos: rosvopäällikkö likipitäen syö kyseisen miehensä elävältä mutta Dirkin temppu jää huomaamatta ja rosvojen poistuttua miehistö pääsee ulos ruumasta.  
Vastapuoli käytti tärkeimpänä hyökkäysaluksena Japanin lipulla ollutta muunnettua kaapelilaivaa - eli vääriä johtolankoja suorastaan sataa.
Nyt paljastuu että hankkeen takana on Pohjois-Korea joka erään etelään solutetun asiamiehen avulla aikoo huolehtia että amerikkalaisilla on muuta ajattelemista: pelastetut myrkyt sekoitetaan HIV-virukseen ja syntyy ns. kimeeri-virus; sille ei ole vastalääkettä ja tappavuus on liki sataprosenttinen. 
Virus on tarkoitus levittää Yhdysvaltoihin ja aikaansaada massatuho joka heikentäisi liittovaltion niin pahoin ettei pystyttäisi estämään Pohjois-Korean suunnittelemaa Etelä-Korean kaappausta.
Pitt, lapsensa ja Giordino onnistuvat huiman taistelun avulla estämään teon: kimeerivirusta kuljettava kantoraketti lähtee väärään suuntaan ja tuhoutuu itsestään ennen aikojaan; televisiosatelliitin kuoriin sijoitettu viruspommi putoaa ehjänä mereen, Pitt ja miehensä löytävät sen ja virukset hävitetään.
Hankkeen pääjuonittelija ja hänen pääkätyrinsä saavat surmansa takaa-ajoissa ja Pohjois-Korea häviää juonittelunsa.
Amerikkalaisten sotilaiden karkotusvaade hylätään käytännössä yksimielisesti parlamentissa ja sangen moni lahjuksia ottanut poliitikko joutuu eroamaan.
Syyttömänä vangittu sotilas vapautetaan mutta hän joutuu poistumaan maasta yhtä kaikki.  
Taistelun hintana NUMA menettää merentutkimusaluksen ja kaksi pienoissukellusvenettä.
Lopuksi Dirk tulee hakemaan uuden naisystävänsä tarinan mittaan hankkimallaan ja hurjassa takaa-ajossa romuttuneella mutta jo kelvolliseksi korjatulla vuoden -58 Cadillacilla.
Oikeasti auto on Cusslerin kokoelmasta; hän ja poika poseeraavat auton kanssa kirjan takakannessa.